
Cylch 1 Astudiaethau Proffesiynol ac Addysgegol: Ymchwilio i’r Dysgu: beth, sut a pham ydw i’n addysgu?
Dadansoddiad a gwerthusiad critigol o’r offeryn ymchwil ‘Graddfa Leuven’.











Targedau blaenorol:

1. Mireinio sgiliau cyflwyno awdur o fewn y testun.
2. Glynu at y goblygiadau moesegol wrth gynnwys lluniau disgyblion, hynny yw cynnwys caniatâd ysgrifenedig gan y pennaeth neu gynrychiolydd.

Taflen Gynnwys:

· Cyflwyniad
· Adolygiad Llenyddiaeth
· Methodoleg
· Trafodaeth a Chanfyddiadau
· Casgliad ac Argymhellion






















Cyflwyniad
Yn y traethawd hwn, bwriadaf gymharu a chyferbynnu ystod o lenyddiaeth sy'n ymwneud ag arsylwi'r amgylchedd dysgu o fewn dosbarth Cyfnod Sylfaen gan gyfeirio at foeseg mewn ymchwil. Canolbwyntir yr arsylwad ar grŵp bach o ddysgwyr, gan ddefnyddio Graddfa Leuven fel offeryn yn ogystal â fy amserlen arsylwi bersonol.

Y Cyfnod Sylfaen yw'r cwricwlwm statudol ar gyfer pob plentyn tair i saith oed yng Nghymru, ar ôl cael ei gyflwyno yn 2010. Mae'r Cyfnod Sylfaen yn pwysleisio dull ymarferol, arbrofol a chwareus o ddysgu mewn amgylcheddau dan do ac awyr agored. Mae datblygiad personol a chymdeithasol, lles ac amrywiaeth ddiwylliannol wrth wraidd y cwricwlwm sy’n annog plant i fod yn “greadigol ac yn ddychmygus” yn ôl Fframwaith y Cyfnod Sylfaen (Llywodraeth Cymru, 2015).

Trwy gydol y traethawd, cyfeiriaf at glip fideo 2 sy'n seiliedig ar weithgaredd awyr agored sef adeiladu llong môr-leidr. Mae'r dysgwyr blynyddoedd cynnar yn defnyddio ystod o adnoddau gan gynnwys teiars, blychau cardfwrdd a dodrefn plastig wrth gyfathrebu a gweithio fel tîm i adeiladu'r llong berffaith. Datblygir sgiliau chwarae rôl wrth i'r plant esgus bod yn fôr-ladron ar y cefnfor ac archwilir geirfa newydd wrth iddynt ddarganfod y trysor. Yn y gweithgaredd nesaf, mae'r dysgwyr yn cael cyfle i addurno eu cist drysor eu hunain a chydweithredu â'i gilydd trwy ddatblygu sgiliau echddygol bras yn yr awyr agored. Profwyd bod profiadau dysgu awyr agored o ansawdd uchel yn “gwella pob agwedd ar ddatblygiad plant: yn gymdeithasol, corfforol, creadigol, diwylliannol a phersonol” yn ôl (Llywodraeth Cymru, 2009, tud. 2).

Fy nghwestiwn ymchwil yw: 
‘I ba raddau y mae’r amgylchedd dysgu yn darparu cyfleoedd ar gyfer ymglymiad a dysgu disgyblion?’



Adolygiad Llenyddiaeth
Defnyddir y term ‘addysgeg’ mewn addysg i gyfeirio at y weithred o annog gweithgareddau dysgu trwy ddarganfod a chaffael gwybodaeth sef “y berthynas gymhleth rhwng dysgu ac addysgu” yn ôl (Llywodraeth Cymru, 2008, tud. 26). Mae addysgeg yn astudiaeth o sut mae sgiliau'n cael eu hamharu mewn cyd-destun addysgol wrth ddefnyddio arferion dysgu. Gwneir hyn trwy ymgorffori technolegau addysgol newydd i greu amgylchedd amrywiol a gwahaniaethol, yn barod ar gyfer disgyblion gallu cymysg. Er mwyn cynorthwyo datblygiad plant, dywed (Llywodraeth Cymru, 2008, tud. 18) dylwn “defnyddio ystod ac amrywiaeth o adnoddau i gynorthwyo’r plant i ddysgu dan do ac yn yr awyr agored.” Yn yr un modd, mae darparu amgylchedd dysgu ysgogol yn gwella ac atgyfnerthu sgiliau bywyd pwysig trwy gynnig y profiadau. 
Trwy ystyried y clip fideo, noda Seaman (2020) “every child excels when they move to the outdoor learning space” gan ei fod yn rhoi cyfleoedd i blant adeiladu eu hyder, eu hymwybyddiaeth ofodol a'u cryfder corfforol trwy hyrwyddo sgiliau cymdeithasol. Yn gyfatebol i hyn, mae adolygiad Estyn (2011, tud. 2) hefyd yn nodi “mae plant yn elwa ar dreulio amser yn yr awyr agored” ac maent yn “dangos lefelau uchel o ymgysylltiad a mwynhad” trwy wella eu gwybodaeth a’u dealltwriaeth o’r byd, sydd yn u o’r Meysydd Dysgu o fewn Fframwaith y Cyfnod Sylfaen (Llywodraeth Cymru, 2015). Cytunwyd y ddau fath o lenyddiaeth bod yr amgylchedd awyr agored yn chwarae rhan bwysig yn nysgu plentyn. Mae'n annog plant i ymgysylltu â'r byd naturiol trwy ddarparu cyfleoedd i weithio mewn grwpiau, cymryd eu tro, rhannu adnoddau a chydweithio, trwy gael y profiad i wneud hynny. Disgrifia’r damcaniaethwr Kolb (2014, tud. 46) “learning is experiential” sef dysgu o brofiad lle mae gwybodaeth yn cael ei chreu trwy drawsnewid y profiad hwnnw.
Wedi dweud hyn, nid yw bod tu allan yn ddigon yn ôl (Llywodraeth Cymru, 2014, tud. 17) oherwydd “mae adnoddau yn rhan bwysig o ddysgu a chwarae yn yr awyr agored” a gall y mathau o offer a deunyddiau sydd ar gael i blant “gael effaith ar y math o brofiadau chwarae.” Mynega'r adroddiad bod defnyddio adnoddau tu allan yn cefnogi gweithgareddau a chyfleoedd dysgu gan gynnwys chwarae dychmygus a chreadigol, archwilio a darganfod wrth annog datblygiad ieithyddol a gwybyddol. 
Mewn cyferbyniad, ystyria Bilton (2010, tud. 1) “even with a poorly equipped outdoor area, which may have no resources, children will ‘champ at the bit’ to get outside” sy’n golygu bod plant yn cael eu denu'n naturiol i'r awyr agored gyda neu heb adnoddau. Yn wahanol i'r adroddiad, mae'r llyfr yn awgrymu bod plant yn dysgu'r sgiliau angenrheidiol ar gyfer eu haddysg heb fod angen adnoddau trwy ddefnyddio dail, brigau ac eitemau ymarferol eraill a geir y tu allan. Mae hyn yn ateb y cwestiwn ymchwil, mae'r amgylchedd dysgu yn darparu cyfleoedd ar gyfer ymglymiad a dysgu disgyblion. 
I'r gwrthwyneb i'r enghreifftiau uchod, noda'r dull astudio gan Azalina a Zulkiffle (2012, tud. 276) bod plant yn treulio llawer mwy o amser “being taught and tested on literacy and math skills than they do learning through play and exploration” ond nid yw hyn yn tynnu sylw oddi wrth y ffaith bod yr awyr agored yn chwarae rhan hanfodol mewn addysg. Ym mywydau plant ifanc, dywed yr erthygl fod chwarae, symud a chysylltu gydag eraill yn agweddau pwysig iawn a bod y rhain yn cael eu gwella pan fyddant yn yr awyr agored. Cytuna Tovey (2016, tud. 71) bod yr amgylchedd awyr agored yn caniatáu i blant ddod yn hyderus a galluog, i brofi eu terfynau.
Gan fyfyrio ar y gwahanol fathau o lenyddiaeth uchod, mae'n amlwg eu bod i gyd yn portreadu'r un syniad - bod gweithgareddau awyr agored yn cyfrannu at addysg a datblygu sgiliau dysgwyr trwy ddarparu cyfleoedd i gymryd rhan p'un ai gydag adnoddau ai peidio. 

Methodoleg
Disgrifia’r damcaniaethwr Laevers yn Morton (2003, tud. 110) bod cyfranogiad yn “a quality of human activity that can be recognised by concentration and persistence” a dyma oedd ffocws fy amserlen arsylwi a welir yn (atodiad 1). Trwy gynllunio, creais yr amserlen arsylwi gan ddefnyddio’r raddfa ymglymiad ac ystyried sut mae'r plant yn gweithio ymysg ei gilydd. Hefyd, mae blwch sylwadau ychwanegol er mwyn i mi allu nodi unrhyw arsylwadau pwysig eraill.
Trwy ddefnyddio’r Raddfa Leuven fel offeryn yn yr arsylwad, caniataodd hyn imi fesur cyfranogiad y plant yn ystod y gweithgaredd hwn. Fel y gallwch weld yn yr amserlen, roedd y tri phlentyn naill ai'n 'uchel' neu'n 'uchel iawn' am eu cyfranogiad yn y gweithgaredd ac fe'u dosbarthwyd yng nghategorïau 4 a 5 y raddfa wrth iddynt ddangos “continuous activity with intense moments", Morgan (2020). Pwrpas defnyddio'r Raddfa Leuven yw i “improve the quality of early years’ educational practice” fel y mynega Laevers a Heylen (2003, tud. 31) a gwneir hyn trwy wella datblygiad proffesiynol a datblygu ansawdd yr adran addysg. Pwysleisia Allen (2017, tud. 28) ar bwysigrwydd gwella datblygiad dysgu gan fod y raddfa yn darparu “useful feedback to the adults who are designing and providing the learning context.” 
Y brif fantais i ddefnyddio'r Raddfa Leuven wrth arsylwi yw’r gallu i “planning for children's learning and assessing their progress" fel y dywed Papatheoudorou, Luff a Gill (2013, tud. 162). Trwy ddadansoddi canfyddiadau'r amserlen, mae hyn yn galluogi ymarferwyr i ddeall anghenion, galluoedd a diddordebau plant er mwyn cynllunio gweithgareddau defnyddiol a buddiol i wella eu dysgu. Noda (Llywodraeth Cymru, 2008, tud. 11) mae’n hanfodol bod gan ymarferwyr sy'n gweithio gyda phlant ddealltwriaeth o ddatblygiad plant a’u hanghenion. Dywed Allen (2017, tud. 29) bod y raddfa yn darparu “useful feedback to the adults who are designing and providing the learning context” sy’n gwella datblygiad proffesiynol.
Ar y llaw arall, yn ôl Podmore a Luff (2012, tud. 36) un anfantais o ddefnyddio’r Raddfa Leuven yw eu bod yn canolbwyntio ar gategorïau rhyngweithio a “other information may be missed.” Mae defnyddio'r Raddfa Leuven unwaith yn anodd mewn ystafell ddosbarth gan fod yna lawer o wrthdyniadau a phlant eraill yn cymryd rhan hefyd.
Pe bawn i wedi bod yn fy ysgol leoliad yn arsylwi, byddwn yn cytuno â'r datganiad hwn ond rwy'n gallu gwylio'r clip fideo fwy nag unwaith rhag ofn fy mod wedi colli rhywbeth. 


Trafodaeth a Chanfyddiadau
Creda canllawiau moesegol BERA ar gyfer ymchwil addysgol (2018) y dylai ymchwilwyr addysgol weithredu o fewn y canllawiau at unrhyw bersonau ac y dylid trin unigolion “fairly, sensitively, and with dignity and freedom from prejudice.” Mae codau moeseg yn darparu glasbrint ar gyfer atebolrwydd a chyfrifoldeb sydd eu hangen ar athrawon i sefydlu perthnasoedd da rhwng dysgwyr, rhieni, staff a'r gymuned. Pwysigrwydd moeseg yw hyrwyddo nodau ymchwil, megis ehangu gwybodaeth a chefnogi'r gwerthoedd sy'n ofynnol ar gyfer gwaith cydweithredol, fel parch a thegwch. 

Pe bawn i wedi bod yn gwneud fy ymchwil yn fy ysgol leoliad byddwn wedi gofyn am ganiatâd i gynnal yr arsylwad trwy ysgrifennu llythyr neu e-bost at rieni neu warcheidwaid. At hyn, byddaf wedi gofyn am ganiatâd ar gyfer y plentyn i gymryd rhan yn yr ymchwil gan nad ydyn nhw'n ddigon hen i roi caniatâd yn gyfreithiol. Wedi dweud hyn, mae gan bob plentyn yr hawl i fod yn rhydd i fynegi ei feddyliau a'i farn ac i gael mynediad at bob math o wybodaeth, cyhyd â'i bod o fewn y gyfraith yn ôl UNICEF (1991). Felly, lle bynnag y bo modd, “consent should also be sought from any children involved” dywed NSPCC (2012). Gellir gwneud hyn trwy drafod yr ymchwil ac egluro ei bwrpas trwy “communicating with learners in a way which is appropriate for them”, EWC (2019). Mae rhai technegau yn cynnwys defnyddio bodiau i fyny/i lawr neu wynebau hapus a thrist i'r plant fynegi sut maen nhw'n teimlo am yr ymchwil. 
Un goblygiad moesegol o ran casglu data ar gyfer ymchwil yw’r wybodaeth a roddir allan. Dylai'r wybodaeth a gyflwynir i'r plentyn a'r rhiant egluro: beth fydd yn digwydd; beth sy'n cael ei ofyn i'r plentyn; gall y plentyn gytuno - neu anghytuno i gymryd rhan a gall adael ar unrhyw adeg. Mae hyn yn sicrhau bod yr ymchwilydd yn “giving them the opportunity to decide whether or not they want to participate” dywed Wiles (2012, tud. 6). Goblygiad arall yw trin y data ar ôl ymchwilio. Rhaid i'r ymchwilydd sicrhau bod data'n cael ei brosesu'n foesegol sef datgelu’r ffordd y bydd y data hwn yn cael ei storio ac ar gael i eraill. Dylai ymchwilwyr roi hawliau cyfranogwyr i gyfrinachedd ac anhysbysrwydd fel y noda BERA (2018).  

Trwy fyfyrio ar y data a gasglwyd o'r amserlen arsylwi (gweler atodiad 1), mae'n dangos rhywfaint o wybodaeth sy'n ymwneud â'r cwestiwn ymchwil. Profwyd y data bod pob plentyn a arsylwyd wedi cymryd rhan yn y gweithgaredd wrth adeiladu'r llong môr-leidr. Awgryma hyn bod yr ardal awyr agored yn addas ar gyfer amrywiaeth eang o weithgareddau ac mae cyfleoedd rheolaidd i gymryd rhan gyda “interesting spaces and open-ended materials” mynega Tovey (2016, tud. 18). Yn ychwanegol, dengys y data bod pob plentyn yn cyfleu syniadau ac yn cyfathrebu'n gymdeithasol â'i gilydd. Dynoda hyn bod yr amgylchedd awyr agored yn lle ysgogol iawn ar gyfer datblygu sgiliau cyfathrebu a gweithio fel tîm. Hefyd, o'r blwch sylwadau ychwanegol yn yr amserlen, mae'n dangos bod y plant yn rhoi eu sylw llawn i'r gweithgaredd ac yn canolbwyntio. Mae hyn yn mynnu bod y strategaeth o gael tasg y tu allan yn cryfhau ac yn atgyfnerthu eu sgiliau ffocws trwy gydweithio ag eraill.

Casgliad ac Argymhellion
Trwy fyfyrio'n ôl ar fy nghwestiwn ymchwil ac ystyried popeth yr wyf wedi'i ddysgu trwy gydol yr aseiniad hwn, mae'n amlwg bod yr amgylchedd ar gyfer addysg yn chwarae rhan enfawr yn natblygiad a dysgu plant. Mae’r addysgwyr o Reggio Emilia gan Cadwell (1997, tud.5) yn annog “the environment as third teacher” ac mae fy ymchwil uchod yn profi bod yr ardal yn lle i ddarparu nifer o gyfleoedd i blant archwilio, arbrofi, datblygu eu syniadau a phrofi eu damcaniaethau. Mae cyfleoedd sydd wedi'u hystyried yn ofalus ac amgylcheddau cyfoethog mewn cyfleoedd yn ennyn sylw'r plant yn rhwydd. Gall athrawon gymryd amser i ystyried pa gynigion y gallant eu cynnig i'r plentyn, a fydd yn eu cefnogi a'u herio i ddatblygu eu syniadau. 
O ran arsylwi, mae'n hynod bwysig cynllunio ymlaen llaw, trwy wneud hyn mae digon o amser i ddod yn rhagweithiol gydag asesiadau risg a chyfleoedd, gwella perfformiad personol a datblygu, adolygu a diweddaru strategaethau. 
Yn bersonol, mae'n amlwg bod cynlluniau da a pharatoi yn arwain at berfformiad da. Wrth wella fy mherfformiad wrth gynllunio a pharatoi yn dda, byddaf yn gliriach ynghylch beth i'w wneud nesaf. Trwy hyn, byddaf yn cynyddu fy ngwybodaeth, sgiliau a dealltwriaeth yn gyson sydd yn un o dargedau Statws Athro Cymwysedig (SAC).

Fy nghwestiwn ymchwil personol yw: 
‘I ba raddau y mae'r berthynas rhwng ysgolion a chymunedau yn cyflenwi cyfleoedd ac annog cyfranogiad a dysgu disgyblion?’

Dewisais y cwestiwn hwn oherwydd rwy'n teimlo bod y berthynas rhwng y ddau o'r rhain yn cael ei thanseilio a'i bod yn rhan hanfodol yn natblygiad a dysgu plant. Credaf y bydd hyn yn annog plant i ddysgu am ddiwylliant a'u cymuned. Wedi'r cyfan, mae llawer o fywyd ac addysg plentyn yn digwydd y tu allan i'r ystafell ddosbarth.

